พระราชกฤษฎีกาเปลี่ยนแปลงเขตอำนาจศาลแรงงานกลาง ศาลแรงงานภาค 1 และศาลแรงงานภาค 7 พ.ศ. 2561
ประกาศวันที่ 2018-07-27

content: พระราชกฤษฎีกา เปลี่ยนแปลงเขตอำนาจศาลแรงงานกลาง ศาลแรงงานภาค ๑ และศาลแรงงานภาค ๗ พ.ศ. ๒๕๖๑
content: สมเด็จพระเจ้าอยู่หัวมหาวชิราลงกรณ บดินทรเทพยวรางกูร ให้ไว้ ณ วันที่ ๒๕ กรกฎาคม พ.ศ. ๒๕๖๑ เป็นปีที่ ๓ ในรัชกาลปัจจุบัน
content: สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าฯ ให้ประกาศว่า โดยที่เป็นการสมควรเปลี่ยนแปลงเขตอำนาจศาลแรงงานกลาง ศาลแรงงานภาค ๑ และศาลแรงงานภาค ๗ อาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทย มาตรา ๑๖ วรรคหนึ่ง แห่งพระธรรมนูญศาลยุติธรรม
content: ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระธรรมนูญศาลยุติธรรม พ.ศ. ๒๕๕๐ ประกอบกับมาตรา ๑๐ แห่งพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติจัดตั้งศาลแรงงานและวิธีพิจารณาคดีแรงงาน (ฉบับที่ ๒) พ.ศ. ๒๕๕๐ จึงทรงพระกรุณาโปรดเกล้าฯ
content: ให้ตราพระราชกฤษฎีกาขึ้นไว้ ดังต่อไปนี้
sectionNo: 1
content: มาตรา ๑ พระราชกฤษฎีกานี้เรียกว่า “พระราชกฤษฎีกาเปลี่ยนแปลงเขตอำนาจศาลแรงงานกลาง ศาลแรงงานภาค ๑ และศาลแรงงานภาค ๗ พ.ศ. ๒๕๖๑”
sectionNo: 2
content: มาตรา ๒ พระราชกฤษฎีกานี้ให้ใช้บังคับตั้งแต่วันที่ ๑ ตุลาคม พ.ศ. ๒๕๖๑ เป็นต้นไป
sectionNo: 3
content: มาตรา ๓ ให้ศาลแรงงานกลางมีเขตอำนาจในกรุงเทพมหานคร
sectionNo: 4
content: มาตรา ๔ ให้ศาลแรงงานภาค ๑ มีเขตอำนาจในจังหวัดชัยนาท จังหวัดนนทบุรี จังหวัดปทุมธานี จังหวัดพระนครศรีอยุธยา จังหวัดลพบุรี จังหวัดสมุทรปราการ จังหวัดสระบุรี จังหวัดสิงห์บุรี และจังหวัดอ่างทอง
sectionNo: 5
content: มาตรา ๕ ให้ศาลแรงงานภาค ๗ มีเขตอำนาจในจังหวัดกาญจนบุรี จังหวัดนครปฐม จังหวัดประจวบคีรีขันธ์ จังหวัดเพชรบุรี จังหวัดราชบุรี จังหวัดสมุทรสงคราม จังหวัดสมุทรสาคร และจังหวัดสุพรรณบุรี
sectionNo: 6
content: มาตรา ๖ บรรดาคดีของท้องที่จังหวัดนนทบุรี จังหวัดปทุมธานี และจังหวัดสมุทรปราการ ยกเว้นอำเภอบางเสาธง ซึ่งค้างพิจารณาอยู่ในศาลแรงงานกลางในวันที่พระราชกฤษฎีกานี้ใช้บังคับ ให้โอนไปพิจารณาพิพากษาต่อไปในศาลแรงงานภาค ๑ บรรดาคดีของท้องที่จังหวัดนครปฐมและจังหวัดสมุทรสาคร
sectionNo: 6
content: ซึ่งค้างพิจารณาอยู่ในศาลแรงงานกลางในวันที่พระราชกฤษฎีกานี้ใช้บังคับ ให้โอนไปพิจารณาพิพากษาต่อไปในศาลแรงงานภาค ๗ บรรดาคดีของท้องที่เขตดอนเมือง เขตบางเขน เขตสายไหม และเขตหลักสี่ กรุงเทพมหานคร ที่ศาลแรงงานกลางมีคำสั่งกำหนดให้นั่งพิจารณาที่จังหวัดนนทบุรี และของท้องที่เขตบางขุนเทียน กรุงเทพมหานคร
sectionNo: 6
content: ที่ศาลแรงงานกลางมีคำสั่งกำหนดให้นั่งพิจารณาที่จังหวัดสมุทรสาครซึ่งค้างพิจารณาอยู่ในศาลแรงงานกลางในวันที่พระราชกฤษฎีกานี้ใช้บังคับ ให้โอนไปพิจารณาพิพากษาต่อไปในศาลแรงงานภาค ๑ หรือศาลแรงงานภาค ๗ แล้วแต่กรณี สำหรับบรรดาคดีของท้องที่อำเภอบางเสาธง จังหวัดสมุทรปราการ
sectionNo: 6
content: ที่ศาลแรงงานกลางมีคำสั่งกำหนดให้นั่งพิจารณาที่กรุงเทพมหานคร ซึ่งค้างพิจารณาอยู่ในศาลแรงงานกลางในวันที่พระราชกฤษฎีกานี้ใช้บังคับ ให้คงพิจารณาพิพากษาต่อไปในศาลแรงงานกลาง
sectionNo: 7
content: มาตรา ๗ ให้ประธานศาลฎีการักษาการตามพระราชกฤษฎีกานี้
content: ผู้รับสนองพระราชโองการ พลเอก ประยุทธ์ จันทร์โอชา นายกรัฐมนตรี
content: หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่ในปัจจุบันเขตอำนาจศาลแรงงานยังไม่สอดคล้องกับโครงสร้างและเขตอำนาจของศาลอุทธรณ์และศาลอุทธรณ์ภาค รวมทั้งสำนักงานอธิบดีผู้พิพากษาภาค ๑ ถึงภาค ๙
content: และเพื่อเป็นการอำนวยความยุติธรรมแก่ประชาชนให้สามารถเดินทางมายังศาลแรงงานได้โดยสะดวกรวดเร็วยิ่งขึ้น สมควรเปลี่ยนแปลงเขตอำนาจศาลแรงงานกลาง ศาลแรงงานภาค ๑ และศาลแรงงานภาค ๗ และโดยที่มาตรา ๑๖ วรรคหนึ่ง แห่งพระธรรมนูญศาลยุติธรรม บัญญัติว่าศาลชั้นต้นมีเขตตามที่พระราชบัญญัติจัดตั้งศาลนั้นกำหนดไว้
content: ในกรณีที่มีความจำเป็นต้องเปลี่ยนแปลงเขตอำนาจศาล เพื่อประโยชน์ในการอำนวยความยุติธรรมแก่ประชาชน ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้